Her er en alternativ måde at få glæde af de populære Tinka-kort efter den 24. December.

Hvis du i disse dage er blevet lidt for glad for sofaen, så kan cocktailen af et hold rørige børn, Stine Rex og Tinka-kort måske hjælpe med at få pusten og blive frisk igen. Vi tager dig nemlig med til en helt særlig træning i Nørresundby Idrætscenter. Øvelserne finder du i slutningen af artiklen. - Så skal jeg finde Gugold her, og så håber jeg ikke, det er en øvelse, der er alt for hård, siger Karin Kath, der er deltager i Tinka-træningen, inden julen sammen med sin datter Michelle. Meningen er, at Karin skal trække et af de særlige julekort. Derefter skal hun finde sedlen med øvelser og se, hvilken øvelse hendes kortet er lig med. Anderledes motivation Det er ekstremløberen Stine Rex, der står bag træningen for forældre og børn, som tager udgangspunkt i de berygtede Tinka-kort. - Noget af det mest fantastiske er, når børn og voksne træner sammen. Alle er bare så glade, og jeg kan slet ikke lade være med at smile, fordi man kan se, at når de kommer hjem, så er det noget, de vil fortælle om, fortæller Stine Rex. Katrine og Michelle får i hvert fald rørt sig til dagens juletræning. - Det var heldigvis kun 50 twisters, så det tror jeg godt, jeg kan klare, siger Katrine Kath lettet, efter hun får kigget på listen med øvelser. - Det er lige pludselig meget sjovt at motionere, når det foregår sådan her, i stedet for at man skal stå ved en eller anden maskine. Kan laves hjemme i stuen Hvert Tinka-kort er sat sammen med en bestemt øvelse, og mange af øvelserne kan familierne også lave sammen hjemme i stuen. - Jeg har lavet et stykke papir, så alle, der har Tinka-kort derhjemme, kan bruge den her liste, hvor der står Skir – lav ti englehop, eller Tinka – stå I planke i 30 sekunder, forklarer Stine Rex. Og arrangementets deltagere har ja-hatten - eller Tinka-huen - på. - Meget af det behøver ikke tage så lang tid - 20 minutter er nok, fortæller Rikke Stougaard Johansen, der er afsted til arrangementet med sin datter. Den første dag med nissetræning var i hvert i fald en success. - Har det været en god dag Emma?, spørger Rikke Stougaard Johansen sin datter, som svarer ja. Også hos Karin og Michelle er humøret lige så højt som pulsen. - Jeg har i hvert i fald fået pulsen op, og det tænker jeg også, min datter fik, da hun løb frem og tilbage. Så det har været en dejlig oplevelse, lyder det fra Karin Kath. Herunder finder du øvelserne: